Aalborg Stiftstidende, 1841-03-19
- Ved sin Tilbagekomst fra Theatret til Foyeren skal Hr. Bournonville have forsikkret, at han ikke meere vil betræde den danske Skueplads, hvilket vi dog ikke haabe, thi det vilde isandhed være et stort Tab for den danske Ballet, ifald den paa Grund af en saa lav Cabale skulde miste sin Leder, og det forekommer os, at Hr. Bournonville, hvis han kunde betvinge sin vel store Pirrelighed, kun burde betragte en saadan Fremfærd med fortjent Foragt. - Jdag blev Hr. Bournonville kaldt til Kongen. (Den idag ankomne Berl. Tid. beretter, at Politiet ved Undersøgelserne og de fortsatte Forhører er kommet til Kundskab om, hvem der er interesseret i denne Sag.)Et saare mærkeligt Skrift, som vi i sin Tid heri Assen have bebudet, har idag forladt Pressen paa Boghandler A. F. Høfts Forlag. Det er Munch Ræders norske Constitutions Historie og Væsen". Foruden den Jnteresse, som dette Skrift ved sit Jndhold i og for sig frembyder, har det den Mærkelighed, at de to sidste Blade ere blevne omtrykte, fordi Justitsraad Reiersen har fundet flere i Samme indeholdte Udtryk stødende, og Forlæggeren, paa Grund af Forfatterens Fraværelse, ikke fandt sig beføiet til at lade Skriftet lægge under Beslag og underkaste sig Sagsøgelse, men hellere vilde moderere eller udslette de omqvæstionerede Udtryk. - Bogen selv er meget interessant; klare Træk og med stor Frifindethed skildres hiin for Norge saa mærkelige og heller ikke for Danmark uvigtige Begivenhed, og hver Side bærer Præg af Forfatterens Sagkundskab og Sandhedskjærlighed. - Blandt de øvrige mærkelige Yttringer, der forekomme i nævnte Skrift, ville vi idag kun indskrænke os til at udhæve Følgende: "Altsaa udgik ikke engang Forslaget til vor Grundlov, ligesaalidt som denne selv, fra Prinds Christian; uegennyttig og ædel lettede han Arbeidet ved at bortrydde de ydre hindringer, men overlod Folket selv Æren for dets Udførelse og undgik ethvert Skin af at indvirke paa dets souveraine Beslutninger. Naar Hs. Majestæt, Kong Christian den Ottende, ikke, saavidt vides, har fundet det fornødent at modsige de i Danmark saa ofte gientagne Paastande, at han har givet vor Forfatning, saa har det sandsynligviis været, for ikke at blive misforstaaet som den, der vilde fornægte den hæderlige Rolle, han spillede her i hiin Tid; og vi tør maaskee ogsaa ansee det for et Beviis paa, at Hs. Majestæt regner de Handlinger, hvorved han befordrede Norges Gjenfødelse ved en demoktatisk Forfatning, blandt sine kjæreste og stolteste Erindringer."- Prof. Prume har nu endelig i forrige Uge forladt Kjøbenhavn. - Som man seer, har der i Kjøbenhavn dannet sig en Haandværksforening, hvis provisoriske Bestyrelse bekjendtgiør Udfaldet af et afholdt Prøvevalg paa Borgerrepræsentanter. - Adresseavisen henleder ved det forestaaende Valg Opmærksomheden paa saadanne, der ere virkelige Borgere, og dertil opdragede." Herved forstaaes formodentlig de Candidater, der ere dimmitterede fra Borger=Skolerne. - Som bekjendt havde Sectetair Hjort til Brug paa Storebelt anbefalet en Damp Jisbaad, der kun skulde koster en 5000 Rbdr. Beretningen herom er ogsaa gaaet over i Journ. des Debats, hvor man imidlertid - da man i Frankrig ikke kan tænke sig en Secretair uden dertil svarende Function - benævner Forfatteten: secretaire de la direction du corps royal d'artillerie (Secretair ved Directionen for det kongelige Artillericorps ). Baaden siges endvidere at skulle have 520 Hestes Kraft istedetfor Forfesbeskedne Fordring paa 6 Hestes Kraft; Store Belt er oversat le grand Bete og Forses ærlige danske Fornavn: Søren er paa sin Fransk omdannet til: Glande Martin ; ligesom der ogsaa berettes, at Generalpostdirectionen, efterat en nedsat Committee havde afgivet en fordeelagtig Betænkning over Projectet, har anbefalet dettes Udførelse til Kongen.